‘Bedrieër’ wis nie slagoffer is toe eintlik die broer nie | Maroela Media
Lucas Neetling (Foto: SAPD)
Lucas Matthys Neetling (58) wou ŉ sakeman van Emalahleni bedrieg deur voor te gee hy is ŉ vriend van die LUR vir menslike nedersettings, min wetend sy beweerde slagoffer is die broer van die LUR.
Neetling het Donderdag in die Bronkhorstspruit-distrikshof verskyn op aanklag van korrupsie en bedrog.
Kapt. Dineo Lucy Sekgotodi, woordvoerder van die polisie, het in ŉ verklaring gesê Neetling wou na bewering die sakeman van Emalahleni met R100 000 bedrieg deur voor te gee hy is die nabye vriend van die Mpumalanga LUR vir menslike nedersettings en gemeenskapsveiligheid.
“Die man het beweer hy het toegang gehad tot tenders vir die oprig van HOP-huise en brûe,” het Sekgotodi gesê. “Min het hy geweet dat die sakeman wat hy wou flous, eintlik die LUR se broer is.”
Die Valke in Mpumalanga is in kennis gestel en ŉ lokval is vir die verdagte gestel. “Neetling is Dinsdag in hegtenis geneem. Hy is werkloos en gee voor dat hy die direkteur is van ŉ argiteksmaatskappy en konsultasiediens, maar dit is alles net propaganda.”
Neetling is vrygelaat op borgtog van R5 000. Hy moet op 9 Maart 2017 weer in die hof verskyn.
Lucas Neetling Mpumalanga
Afleggingsproses by AngloGold Ashanti duur voort
mooi so kry vir jou jou kierings is uitgebraai
Valke weereens goeie werk.
Ai ai shame.
Hy maak maar net soos numba one net op klein skaal.
Vrygelaat op R5000 borgtog en werkloos ook,gaan lekker!!!
Laat my nou dink aan sekeres wat vir erenstiger aanklagtes aangekeer is en op R200 borgtog vrygelaat is, die man is ook werkloos.
Wit. Werkloos. Kanse om werk te kry nul. Genoeg versagtende omstandighede.
In daai geweste loop baie bedrieers rond, selfs die steenkool bedryf is vrot van hulle, en hierdie ou was waarskynlik al deur een van hulle bedrieg, daarom slaan hy terug, net die verkeerde ou gekies ha ha ha.
Hy is ‘n bedrieer is reg ,hy is uitgevang dit is ook reg. Hoekom word sy foto gewys seker omdat hy wit is en dit die LUR se broer is, maar wat van al die ander koruptes en bedrieers wat uitgevang word dan word die gesig nie gewys nie, daar word net gese ; n mens of mense is gevang vir bedrog en korupsie.
Hy het ook seker gehoor van bribe, maar duidelik weet hy nie hoe dit werk nie, shame
Hehehe sleeping with the enemy? Ooops no . the enemy’s brother .. kry vir jou!
Cor U is ABSULUUT REG.
Hoekom is hy werkloos? Is dit dalk weens regstellende aksie? Nie een van julle wat die arme man nou so beskuldig, het ooit daaraan gedink nie. Wag totdat julle werkloos raak weens die “verkeerde” velkleur en dan dag na dag, maand na maand, aanmekaar moet hoor “sorry no job for you because you are white”. En dan ook: as dit by bedrog en korrupsie kom, sing die LUR se party al vir JARE voor in die koor. Dié arme man pleeg bedrog met R100 000; Nkandla was bedrog met meer as R200 MILJOEN.
Jaco met alle respek,om wit en werkloos te wees is nie n lisensie om bedrog te pleeg nie.Ek weet ek sal nou moet koes oor my kommentaar maar my ondervinding is dat baie wit werkloses is hulle eie toedoen.
ig – so dis MY SKULD dat my vel wit is? Dis MY skuld dat ek moes plek maak vir iemand wat net mooi niks weet nie, en ook nie bereid was om te leer nie? KOM BY!!!! Ek wag vir die dag wat jy gaan werkloos wees – pasop wat jy van ander mense se. Sies vir jou
Hy het onder valse voorwendsels ons kantoorfasiliteite in Pretoria misbruik. Duidelik het nie almal van julle eerstehandse ondervinding van hom nie…..
Ek het nou lanklaas so lekker gelag. Kry die ou skurk skoon jammer oor hy so dom is.
Ig probeer net doodeenvoudig sê dat dit moreel verkeerd is om bedrog te pleeg, ongeag wat….. En dit moet ons elkeen se motto wees. Indien enigiemand anders die verkeerde doen, moet jy nog steeds die regte ding doen. Dis mos hoe ons van kleinsaf geleer is, dan nie?